Daca v-ati facut planuri sa mergeti la mare de 1 Mai, s-ar putea sa fie cam nasol din 2 motive: se anunta ploi si ANAF-ul vine si el la mare.

Cu ploile mai e cum e, dar ANAF-ul nu vine sa faca plaja, ci, cel mai probabil, sa inchida si niste localuri de pe litoral. Si, daca e sa ne luam dupa cum au actionat pana acum in Bucuresti, o sa cam faca ravagii.

Petru Berciu a postat pe Facebook o poza care a devenit rapid virala, in care se vede o coloana de masini ANAF despre care el spune ca se afla in drumul spre mare.



sursa foto: Facebook // Petru Berciu

Judecand dupa numarul mare de masini si, deci, determinarea si nerabdarea ANAF de a ajunge la mare, cei care vor petrece 1 Mai pe litoral s-ar putea sa nu aiba unde sa bea nici macar o bere, pentru ca:

a) multe terase / baruri / restaurante vor fi inchise.

b) multe terase / baruri / restaurante se vor inchide ca sa evite controalele ANAF.

c) terasele/ barurile / restaurantele ramase deschise vor fi foarte aglomerate.

Cu toate acestea, indiciile din poza - banda de urgenta si panourile de pe margine - ne fac sa credem ca fotografia nu a fost facuta pe A1, autostrada care duce spre Constanta.

Reprezentantii ANAF si ai Directiei Antifrauda nu au negat controalele de pe litoral, chiar confirmand existenta unor misiuni de control in acest weekend.

Tot ei insa au refuzat furnizarea a mai multe detalii pentru a pastra elementul surpriza in control, specificand ca masinile din fotografie se deplasau pe A3, adica pe una din portiunile de autostrada Bucuresti - Bors (Bucuresti - Ploiesti sau Gilau - Campia Turzii) fara sa ofere alte detalii legate de destinaţia vizata.